CELEX: 22018D0361
Language: lt
Date: 1467936000000
Title: 2016 m. liepos 8 d. EEE jungtinio komiteto sprendimas Nr. 139/2016, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2018/361]

15.3.2018   
               
               
                  LT
               
               
                  Europos Sąjungos oficialusis leidinys
               
               
                  L 73/9
               
            EEE JUNGTINIO KOMITETO SPRENDIMAS
      NR. 139/2016
      2016 m. liepos 8 d.
      kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2018/361]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2015 m. balandžio 30 d. Komisijos reglamentas (ES) 2015/704, kuriuo iš dalies keičiamos Reglamento (EB) Nr. 1881/2006 nuostatos dėl didžiausios leidžiamosios ne dioksinų tipo PCB koncentracijos laisvėje sužvejotų paprastųjų dygliaryklių (Squalus acanthias) mėsoje (1);
               
            
                  (2)
               
               
                  į EEE susitarimą turi būti įtrauktas 2015 m. balandžio 30 d. Komisijos reglamentas (ES) 2015/705, kuriuo nustatomi ėminių ėmimo metodai ir analizės metodų taikymo kriterijai, taikomi vykdant oficialią eruko rūgšties koncentracijos maisto produktuose kontrolę, ir panaikinama Komisijos direktyva 80/891/EEB (2);
               
            
                  (3)
               
               
                  Reglamentu (ES) 2015/705 panaikinama į EEE susitarimą įtraukta Komisijos direktyva 80/891/EEB (3), todėl ji turi būti išbraukta iš EEE susitarimo;
               
            
                  (4)
               
               
                  šis sprendimas susijęs su teisės aktais dėl maisto produktų. Teisės aktai dėl maisto produktų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo II priedo XII skyriaus įžangoje. Todėl šis sprendimas netaikomas Lichtenšteinui;
               
            
                  (5)
               
               
                  todėl EEE susitarimo II priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo II priedo XII skyrius iš dalies keičiamas taip:
      
                  1.
               
               
                  54zzzz punktas (Komisijos reglamentas (EB) Nr. 1881/2006) papildomas šia įtrauka:
                  
                              „—
                           
                           
                              
                                 32015 R 0704: 2015 m. balandžio 30 d. Komisijos reglamentas (ES) 2015/704 (OL L 113, 2015 5 1, p. 27).“
                           
                        
            
                  2.
               
               
                  Po 107 punkto (Komisijos reglamentas (ES) 2015/1898) įterpiamas šis punktas:
                  
                              „108.
                           
                           
                              
                                 32015 R 0705: 2015 m. balandžio 30 d. Komisijos reglamentas (ES) 2015/705, kuriuo nustatomi ėminių ėmimo metodai ir analizės metodų taikymo kriterijai, taikomi vykdant oficialią eruko rūgšties koncentracijos maisto produktuose kontrolę, ir panaikinama Komisijos direktyva 80/891/EEB (OL L 113, 2015 5 1, p. 29).“
                           
                        
            
                  3.
               
               
                  27 punkto (Komisijos direktyva 80/891/EEB) tekstas išbraukiamas.
               
            2 straipsnis
      
         Europos Sąjungos oficialiojo leidinio EEE priede skelbtini reglamentų (ES) 2015/704 ir (ES) 2015/705 tekstai islandų ir norvegų kalbomis yra autentiški.
      3 straipsnis
      Šis sprendimas įsigalioja 2016 m. liepos 9 d., jei pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2016 m. liepos 8 d.
         
            
               EEE jungtinio komiteto vardu
            
            
               Pirmininkė
            
            Bergdís ELLERTSDÓTTIR
         
      
      
         (1)  OL L 113, 2015 5 1, p. 27.
      
         (2)  OL L 113, 2015 5 1, p. 29.
      
         (3)  OL L 254, 1980 9 27, p. 35.
      
         (*1)  Konstitucinių reikalavimų nenurodyta.